Delfín de Francia

**Delfín de Francia** (en francés *Dauphin*) era o título do herdeiro da coroa francesa durante as dinastías de Valois e Borbón.

## Historia 
miniatura|160px|Escudo do Delfinado do Viennois.
[miniatura|160px|[Humberto II do Delfinado|Humberto II.]]

A tradición remóntase ao século XIV, nos tempos de Humberto II, señor do Delfinado do Viennois, unha antiga provincia francesa que tivo como capitais sucesivas Vienne), Valence e Grenoble.

O Delfinado era un estado independente, que formaba parte do Sacro Imperio Romano Xermánico e o seu soberano levaba o título de *delfín do Viennois*.

O derradeiro delfín independente, Humberto II, sen herdeiro, vendeu a súa provincia ao rei Filipe VI de Francia, o 30 de marzo de 1349, polo tratado de Romans, coa condición de que o herdeiro fose designado como Delfín, en honra do seu escudo de armas que ostentaba un delfín.

A partir daquela, o Delfinado converteuse en posesión do herdeiro ao trono de Francia, que levaría o título de delfín. 
 
O primeiro príncipe que usou esta designación foi o futuro rei Carlos V de Francia, neto de Filipe VI, que foi Delfín a partir de 1349.

O único delfín que residiu e exerceu o poder efectivo no Delfinado foi o futuro Lois XI de Francia, quen o gobernou como un Xefe de Estado.

Por extensión deste termo, na actualidade a palabra delfín (derivada do latín *delphinus*, e este do grego δελφίνος *delphínos*) úsase correntemente para referirse ao sucesor designado oficial ou oficiosamente para un cargo.

## Delfinesa de Francia 
Por extensión, defínese a **Delfinesa de Francia** (en francés, *Dauphine de France*) como a esposa e, por tanto, futura raíña consorte do Delfín de Francia, o herdeiro do trono francés.

A primeira delfinesa foi Xoana de Borbón (1350-1378), esposa de Carlos V de Francia, que á súa vez, foi o primeiro Delfín de Francia.

Esta posición era análoga á da actual princesa de Gales (Reino Unido) ou á princesa de Asturias (España).

## Delfíns de Francia 1349-1830 
*Nota: as datas refírense ao período en que o titular foi coñecido por este título*
200 px|miniatura|Escudo dos Delfíns de Francia da dinastía Borbón.
[200 px|miniatura|Escudo do Delfín [Francisco II de Francia|Francisco, Rei consorte de Escocia.]]

* Carlos V de Francia (1349-1364)
* Carlos VI de Francia (1368-1380)
* Carlos de Valois (1389) *filo de Carlos VI*
* Carlos de Valois (1392-1401) *fillo de Carlos VI*
* Lois, duque de Guina (1401-1415) *fillo de Carlos VI*
* Xoán, duque de Turena (1415-1417) *fillo de Carlos VI*
* Carlos VII de Francia (1417-1422) *fillo de Carlos VI*
* Lois XI de Francia (1423-1461)
* Carlos VIII de Francia (1470-1483)
* Carlos Orlando de Valois (1492-1495) *fillo de Carlos VIII*
* Carlos de Valois (1496) *fillo de Carlos VIII*
* Francisco de Valois (1497-1498) *fillo de Carlos VIII*
* Francisco, duque da Bretaña (1518-1536) *fillo de Francisco I*
* Henrique II de Francia (1536-1547) *fillo de Francisco I*
* Francisco II de Francia (1547-1559)
* Lois XIII de Francia (1601-1610) *fillo de Henrique IV*
* Lois XIV de Francia (1638-1643)
* Lois de Borbón (1661-1711) *fillo de Lois XIV*
* Lois, duque de Borgoña (1711-1712)
* Lois, duque da Bretaña (1712)
* Lois XV de Francia (1712-1715)
* Lois de Borbón (1729-1765)
* Lois XVI de Francia (1765-1774)
* Lois Xosé de Borbón (1781-1789)
* Lois XVII de Francia (1789-1791)
* Lois XIX de Francia (1824-1830)

## Véxase tamén 
### Outros artigos 
* Delfinado